ગણેશ પુરાણમાં રાજા ચક્રપાણિ અને રાણી ઉગ્રાએ સૂર્યદેવની ઉપાસના કરીને સિન્ધુ નામનો પુત્ર પ્રાપ્ત કર્યો હતો. શતરૂપાએ પુણ્યક વ્રત કરીને પ્રિયવ્રત અને ઉત્તાનપાદ નામના પુત્ર પ્રાપ્ત કર્યા હતા. પુણ્યક વ્રતથી જ દેવહૂતિએ કપિલ મુનિ, અરુંધતીએ શક્તિ અને શક્તિની પત્નીએ પરાશરને જન્મ આપ્યો હતો. અદિતિએ વામન અને ઇન્દ્રાણીએ જયંતને જન્મ દીધો હતો. આ વ્રત કરવાને કારણે જ ઉત્તાનપાદની રાણી સુનીતિએ ધ્રુવને અને કુબેરની પત્નીએ નલકુબેરને ઉત્પન્ન કર્યા હતા. સૂર્યપત્ની સંજ્ઞાએ સાવર્ણિ મનુ અને અત્રિનાં પત્ની અનસૂયાએ ચંદ્રને પ્રાપ્ત કર્યા હતા. અંગિરાની પત્નીએ બૃહસ્પતિ અને ભૃગુની પત્નીએ શુક્રાચાર્યને પ્રાપ્ત કર્યા હતા. આવો આ પુણ્યક વ્રતનો પ્રભાવ હતો!